Na temelju točke II Odluke o raspolaganju sredstvima Fonda za razvoj turizma (NN 122/13), *Strategije razvoja turizma Republike Hrvatske do 2020. godine (NN 55/13), Strateškog plana Ministarstva turizma za razdoblje 2014.-2016. godine,* Strategije Vladinih programa za razdoblje 2014.-2016. godine, Zakona o turističkom i ostalom građevinskom zemljištu neprocijenjenom u postupku pretvorbe i privatizacije (NN 92/10), Ministar turizma donosi

**P R O G R A M**

**Fond za razvoj turizma u 2014. godini**

|  |  |
| --- | --- |
|  |  |
| **CILJ** | * razvoj turističke infrastrukture i očuvanje turističke resursne osnove u svrhu jačanja konkurentnosti turizma |
| **PODRUČJA FINANCIRANJA** | Iz sredstava Fonda za razvoj turizma (u daljnjem tekstu Fond) financirat će se slijedeća područja:   1. Poticanje razvoja javne infrastrukture 2. Očuvanje resursne osnove – turističkih atrakcija   PODRUČJE FINANCIRANJA I.  **JAVNA INFRASTRUKTURA U TURIZMU** su objekti javnih subjekata kojima se unaprjeđuje konkurentnost turističke destinacije razvojem različitih oblika turističke ponude (kulturni, zdravstveni, poslovni i drugi oblici turizma).     * višenamjenski objekti, centri/dvorane za održavanje specijaliziranih ugostiteljsko turističkih obrazovnih programa, kongresa/konvencija, izložbi, koncerata i drugih događanja * javna golf igrališta (bez smještajnih objekata) * objekti sportsko-planinskih turističkih odredišta * objekti lokalne infrastrukture: prirodne i uređene plaže (prvenstveno pješčane i šljunčane te pripadajuće podmorje), turistički informativni centri, centri za posjetitelje kao dio sadržaja projekta javne turističke infrastrukture i sl. * objekti izletničke infrastrukture kao npr: biciklističke staze, bike parkovi, planinarske staze, vinske ceste, poučne staze i druge tematske ceste, putovi i staze. * tematski parkovi * neperspektivna imovina u vlasništvu jedinica lokalne, područne/regionalne samouprave i Republike Hrvatske koja bi se valorizirala kroz turizam * drugi objekti javne infrastrukture u turizmu   PODRUČJE FINANCIRANJA II.  **TURISTIČKE ATRAKCIJE**   * objekti devastirane kulturne i povijesne baštine (dvorci, palače, kurije, utvrde, kuće tradicijske arhitekture, spomenici industrijske baštine, tradicijske radionice itd.) koji će se valorizirati kroz turizam kao objekti javne infrastrukture: muzeji, javni prostori za događanja i sl. * resursi prirodne baštine (nenaseljeni otoci, jezera, vodopadi, kanjoni, špilje, močvare, zaštićena prirodna područja i dr.) koji se valoriziraju kroz turizam**.** |
| **NAMJENA SREDSTAVA** | Sredstva su namijenjena za:   1. izradu projektne dokumentacije:   - tehničke projektne dokumentacije (idejni, glavni, izvedbeni projekt, aktivnosti vezane za rješenje o uvjetima građenja ili lokacijsku i građevinsku dozvolu)  - programskih i projektnih studija razvoja pojedinih geografskih područja lokalne i raegionalne razine (npr. master planovi i dr)  - studija za realizaciju pojedinih/konkretnih projekata (studija zaštite okoliša, predstudija i studija isplativosti ulaganja i dr.)   1. pripremu ostale natječajne dokumentacije koja nedostaje investicijskom projektu javne turističke infrastrukture, a neophodna je za kandidiranje projekata za korištenje sredstava iz Strukturnih fondova Europske unije te za financiranje dijela nacionalnog sufinanciranja u slučaju pozitivne odluke o odobrenju sredstava fondova Europske unije. 2. investicije: izgradnja, uređenje i obnova javne infrastrukture |
| **PREDLAGATELJI**  **IZNOS SREDSTAVA** | Predlagatelji za područja financiranja I i II  Subjekti javnog sektora:   * gradovi/općine, županije odnosno trgovačka društva u njihovom ili državnom vlasništvu, turističke zajednice. * javne ustanove nacionalnih parkova i parkova prirode.   Projekti koji se realiziraju/odnose na imovini u vlasništvu Republike Hrvatske mogu se odobravati bez Javnog poziva, a po posebnoj odluci ministra turizma, primjenjujući iste kriterije određene ovim Programom.  Ministarstvo sufinancira do 80% opravdanih/prihvatljivih troškova provedbe pojedinačnog programa ili projekta. Minimalni iznos odobrenih sredstava je 100.000,00 kn, a maksimalni iznos po pojedinom korisniku, odnosno projektu/programu je 2.000.000,00 kn, osim za trgovačka društva. Ukupna vrijednost projekta koji se kandidira za korištenje sredstava iz fondova EU, ne smije biti manja od 7.500.000,00 kn. |
| **NAČIN PODNOŠENJA ZAHTJEVA** | Ministarstvo objavljuje javni poziv za kandidiranje projekata za dodjelu bespovratnih sredstava temeljem ovog Programa na mrežnoj stranici Ministarstva.  Zahtjev za dodjelu bespovratnih sredstava podnosi se **on line** na propisanom obrascu zahtjeva (FZT/14) i poštom ili osobno u zatvorenoj omotnici na adresu:  **Naziv i adresa prijavitelja**  **MINISTARSTVO TURIZMA RH**  **„Prijava na javni poziv – FOND ZA TURIZAM – ne otvaraj„**  **Prisavlje 14**  **10 000 ZAGREB** |
| **DOKUMENTACIJA**  **KOJA SE**  **DOSTAVLJA UZ ZAHTJEV** | * + 1. Dokazi o pravnom statusu predlagatelja/nositelja projekta (budućeg investitora)     2. Dokazi o vlasničkom, drugom stvarno-pravnom statusu ili nadležnosti prema prostoru ili objektu gdje će se realizirati predloženi investicijski projekt     3. Potvrda nadležne Porezne uprave o nepostojanju duga prema državi, ne starija od 30 dana     4. Troškovnik, ponuda ili predračun predloženog projekta     5. Projektna dokumentacija:   + kratki opis projekta   + preslika postojeće projektne dokumentacije   + plan realizacije predloženih aktivnosti i financiranja  1. Ukoliko je izrada projektne dokumentacije sufinancirana iz drugih izvora: dokaz o sufinanciranju (ugovor, pismo namjere ili sl.) 2. Ukoliko projekt nema lokacijsku ili građevinsku dozvolu (rješenje o uvjetima građenja): dokaz o sukladnosti s važećom prostorno-planskom dokumentacijom (izvadak/ uvjerenje nadležnog ureda za prostorno planiranje) 3. Izjava o korištenim državnim potporama male vrijednosti koja je sastavni dio Obrasca (samo za trgovačka društva). 4. Obrazac proračuna 5. Obrazac životopisa |
| **ZAHTJEVI KOJI SE NEĆE RAZMATRATI** | Zahtjevi koji se neće razmatrati:   * s nepotpunim podacima i nepotpunom dokumentacijom * koji se ne dostave u roku * za nejasne projekte (ako u priloženoj dokumentaciji nisu jasni ciljevi, namjena, turistička valorizacija) i projekte koji nisu sukladni Programu * podnositelja zahtjeva koji nisu izvršili ugovorne obveze prema Ministarstvu turizma iz prethodnih godina ili su nenamjenski trošili prethodno dodijeljena sredstva * za projekte koji nemaju definiran model upravljanja * za projekte koji nisu financijski samoodrživi * investicijski projekti koji nisu u skladu sa postojećom prostorno-planskom dokumentacijom ili drugim pozitivnim zakonima RH * za projekte koji nemaju riješen vlasnički, drugi stvarno-pravni status ili nadležnost prema prostoru i objektu gdje će se realizirati predloženi investicijski projekt * podnositelja zahtjeva kod kojih postoji porezni dug prema državi * za projekte koji nisu u skladu s ovim programom   Isto tako bespovratna sredstva ovog Programa nisu namijenjena pripremi projekata koji su karakteristični za poslovnu infrastrukturu u turizmu, kao što su:   * hoteli i drugi objekati za smještaj * marine i drugi objekti nautičkog turizma * drugi objekti karakteristični za poslovnu infrastrukturu u turizmu |
| **ROK ZA PODNOŠENJE PRIJAVA** | Zahtjevi temeljem Javnog poziva zaprimaju se **zaključno s 31.listopadom 2014.** |
| **KRITERIJI ZA**  **OCJENU PROJEKTA** | JAVNA INFRASTRUKTURA I OČUVANJE RESURSNE OSNOVE   1. Ocjena značaja projekta javne infrastrukture za turizam destinacije ili regije (povećanje ekonomske razvijenosti predmetnog područja, povećanje turističke ponude, značaj za poduzetništvo u ugostiteljstvu i turizmu, produženje turističke sezone) 2. Sukladnost projekta sa strateškim dokumentima i razvojnim planovima destinacije, županije, regije, države 3. Faza realizacije pripreme projekta 4. Udio već uloženih sredstava u ukupno potrebnim sredstvima 5. Sudjelovanje županija ili gradova/općina i drugih subjekata (turističke zajednice, međunarodne organizacije i dr.) u sufinanciranju 6. Ocjena značaja projekta za područje na kojem se projekt realizira (kontinent, područja posebne državne skrbi, otoci) 7. Iskustvo i stručno upravljanje projektom / reference. 8. Ocjena projekta koji je kandidiran iz Županije u kojoj su ostvareni prihodi   JAVNA INFRASTRUKTURA ZA FONDOVE EU   1. Ocjena strateškog značaja projekta za cjelokupnu turističku ponudu te područje na kome se projekt realizira (kontinent, područja posebne državne skrbi, otoci) 2. Sukladnost projekta sa glavnim smjernicama i prioritetima razvoja Europske Unije ( Strategija EU i Programske smjernice) 3. Sukladnost projekta s razvojnim planovima destinacije, županije, regije, države 4. Ocjena podnositelja zahtjeva (registracija, reference, osposobljenost, dosadašnji doprinos razvoju turizma) 5. Spremnost projekta za kandidiranje na Strukturne fondove Europske Unije (gotovost projektne dokumentacije, potrebnih dozvola ili odobrenja, i dr. dokumentacije sukladne propisima prostornog uređenja i graditeljstva, provedene analize i sl.) 6. Ocjena kvalitete projekta i jasno definiran sadržaj sukladno cilju Programa 7. Sadašnja faza realizacije projekta (udio već uloženih sredstava u ukupno potrebnim sredstvima) 8. Omjer osiguranog financiranja vlastitim sredstvima i iz drugih izvora i tražene potpore 9. Sudjelovanje drugih zainteresiranih subjekata (županije, grada/općine, turističke zajednice, međunarodne organizacije) u sufinanciranju projekta 10. Primjena tradicionalnih tehnologija i izvornih materijala u proizvodnji koja je u funkciji turizma 11. Ocjena projekta koji je kandidiran iz Županije u kojoj su ostvareni prihodi |
|  |
|  |
| **ODOBRAVANJE PROJEKATA** | Sredstva će se odobravati projektima prema bodovnoj listi od najvećeg broja na niže do konačne raspodjele ukupnog iznosa sredstava Fonda Ministarstva turizma namijenjenih za ovaj Program.  Tročlana Stručna radna skupina za obradu zaprimljenih projekata koju imenuje predsjednik Povjerenstva evidentira zaprimljene zahtjeve, utvrđuje koji projekti ispunjavaju, a koji ne ispunjavaju uvjete i kriterije programa/javnog poziva. Stručna radna skupina o svom radu sastavlja zapisnik i dostavlja ga Povjerenstvu za odabir projekata i dodjelu bespovratnih sredstava. Povjerenstvo sastavljeno od pet članova, koje imenuje ministar, donosi prijedlog odluke o odabiru projekata i dodjeli bespovratnih sredstava (odluka o korisnicima i visini sredstava po korisniku) sukladno utvrđenim bodovima/ocjenama i rezultatima rangiranja i primjeni kriterija raspodjele sredstava te ga dostavlja ministru radi donošenja odluke.  Ministar, temeljem prijedloga odluke Povjerenstva, donosi Odluku o odabiru projekata i dodjeli bespovratnih sredstava, te s korisnikom sklapa Ugovor o međusobnim pravima i obvezama u realizaciji projekata planiranih u 2014. godini, nadzoru namjenskog korištenja sredstava, **instrumentima osiguranja za dodijeljena sredstva** (bjanko zadužnica na propisani prvi veći iznos odobrenih sredstava solemniziranu od strane javnog bilježnika koju Ministarstvo zadržavasve do konačnog završetka projekta/programa/aktivnosti). |
| **ROK ZA DONOŠENJE ODLUKE** | Odluke o odabiru projekata i dodjeli bespovratnih sredstava donosit će se sukcesivno, sukladno dinamici uprihodovanih sredstava od naknada za koncesije i prodaje zemljišta. |
| **OBJAVA ODLUKE KORISNIKA** | Odluke korisnika s iznosom i namjenom dodijeljenih sredstava po korisniku bit će objavljeni sukcesivno na internetskim stranicama Ministarstva ([www.mint.hr](http://www.mint.hr)),  Kandidati koji ne zadovolje uvjete natječaja neće biti posebno pojedinačno obaviješteni. |
| **ROK ZA POTPISIVANJE UGOVORA** | Ministarstvo će s odabranim korisnicima potpisati ugovor najkasnije u roku 15 dana od dana objave Odluke. |
| **NAČIN ISPLATE SREDSTAVA** | Ministarstvo će odobrena sredstva isplatiti na žiro račun korisnika jednokratno po odobrenom iznosu (100%).  . |
| **NADZOR** | Ministarstvo obavlja nadzor nad namjenskim korištenjem sredstava Fonda putem dostavljanog pisanog izvješća s pratećom dokumentacijom (preslike računa, virmana i dr. o iskorištenim sredstvima) korisnika sredstava te osobnim nadzorom predstavnika Ministarstva turizma tijekom realizacije programa.  U slučaju utvrđivanja objektivnih okolnosti koje su utjecale na nemogućnost ispunjenja obveza koje proizlaze iz ovog Programa i koje su utvrđene Ugovorom, korisnik sredstava je dužan sukladno ugovorenim uvjetima o tome obavijestiti Ministarstvo pisanim putem.  U slučaju utvrđivanja nepravilnosti u korištenju odobrenih sredstava Ministarstvo donosi Odluku o povratu sredstava, a korisnik je dužan vratiti cjelokupan iznos uvećan za pripadajuću zateznu kamatu u roku 15 dana od zaprimanja Odluke. |
| **OBVEZE KORISNIKA** | * Sredstva Fonda iskoristiti namjenski u roku koji je određen Ugovorom * Ministarstvu dostaviti financijsko izvješće o korištenju sredstava Fonda s pratećom dokumentacijom koja potvrđuje navode u izvješću (račune izvršenih aktivnosti u netto iznosu (bez obračunatog pdv-a), presliku realizirane dokumentacije i drugu dokumentaciju sukladnu naravi projekta) * Na zahtjev Ministarstva pružiti na uvid i dodatnu, naknadno traženu dokumentaciju (dokaz o turističkoj valorizaciji sufinanciranog projekta i dr.) i omogućiti uvid na licu mjesta |
| **ZAVRŠNE ODREDBE** | * Tijekom provedbe Programa Ministarstvo zadržava pravo izmjena i dopuna, a posebno za pojedine projekte, ako to ocjeni potrebnim, što će odrediti ugovorom ili aneksom ugovora. * Projekti koji se kandidiraju za namjenu sredstava pod b) posebno se razmatraju s Ministarstvom regionalnog razvoja i fondova EU radi utvrđivanja njihove sukladnosti s uvjetima kandidiranja za sredstva iz EU fondova. * Predlagatelji kojima nisu odobrena sredstva temeljem Javnog poziva za kandidiranje projekata za dodjelu bespovratnih sredstava temeljem programa „Fond za razvoj turizma“ objavljenog 02. listopada 2013. godine na mrežnim stranicama Ministarstva turizma obavezni su dostaviti samo   + on line prijavu   + obrazac proračuna projekta   + potvrdu nadležne porezne uprave o nepostojanju duga prema državi, ne stariju od 30 dana.   Ministarstvo turizma zadržava pravo zatražiti za svaki pojedini projekt nadopunu dokumentacije radi njegovog usklađenja sa uvjetima ovoga programa. |

KLASA: 334-05/14-01/22 **M I N I S T A R**

URBROJ: 529-04-14-2

Zagreb, 29. travnja 2014. godine **Darko Lorencin**